Josephine Witt

Josephine Witt (kodanikunimi Josephine Markmann või Josephine Marckmann; sündinud 22. juunil 1993) on saksa feminist ja poliitaktivist, kes on osalenud Femeni tegevuses.

2012. aastast õppis ta Hamburgi Ülikoolis: algul filosoofiat, hiljem stomatoloogiat. Femeni tegevuses osales Josephine Witt 2013. aasta algusest.

2013. aasta mai lõpus protesteeris Josephine Witt Tuneesia pealinnas Tunises kohtuhoone ees koos kahe teise Femeni aktivistiga paljaste ülakehadega kohaliku Femeni liikme vangistamise vastu. Selle eest ta arreteeriti ja teda hoiti 29 päeva vahi all.http://www.zeit.de/2013/28/femen-josephine-witt

25. detsembril 2013 hüppas ta Kölni toomkirikus jõulujumalateenistuse ajal palja ülakehaga altarile. Ta ülakehale oli kirjutatud "I am God" ("Ma olen jumal"). Selle teo eest karistas kohus teda 1200-eurose trahviga.http://www.ohtuleht.ee/606878/femeni-aktivist-sai-1200-eurot-trahvi

15. aprillil 2015 segas ta Euroopa Keskpanga presidendi Mario Draghi pressikonverentsi, hüpates ta ees olevale lauale ja loopides laiali tema ees olevad paberid.http://majandus24.postimees.ee/3157771/protestija-rundas-pressikonverentsi-ajal-draghit

2023. aastal lõpetas ta Berliinis Ernst Buschi Näitekunsti Kõrgkooli.Josephine Witt Hochschule für Schauspielkunst Ernst Busch. Vaadatud 15. aprillil 2024

Viited

Kategooria:Saksamaa inimesed
Kategooria:Feministid
Kategooria:Sündinud 1993